
REPUBLIKA HRVATSKA
TRGOVAČKI SUD U ZAGREBU                                                                    67. St -693/15
Amruševa 2/II

R E P U B L I K A   H R V A T S K A

R J E Š E NJ E

Trgovački sud u Zagrebu, po sucu Gordanu Zubaku, u stečajnom postupku u povodu prijedloga predlagatelja FINANCIJSKE AGENCIJE, Zagreb, Ulica grada Vukovara 70, OIB: 85821130368, za otvaranje stečajnog postupka nad dužnikom ECO-PHARM d.o.o., Cetingrad, Maljevac 50, OIB: 76617487158, 13. listopada 2017.,
 
r i j e š i o   j e 

I. Postupak nad dužnikom ECO-PHARM d.o.o., Cetingrad, Maljevac 50, OIB: 76617487158, prekinut rješenjem ovog suda od 11. listopada 2016.  se nastavlja.

II. Odbacuje se kao nepravovremen prijedlog za otvaranje stečajnog postupka nad dužnikom ECO-PHARM d.o.o., Cetingrad, Maljevac 50, OIB: 76617487158.

Obrazloženje

Financijska agencija, Regionalni centar Zagreb, podnijela je ovom sudu prijedlog za otvaranje stečajnog postupka nad dužnikom ECO-PHARM d.o.o., Cetingrad.

Prijedlog je podnesen na temelju Zakona o financijskom poslovanju i predstečajnoj nagodbi („Narodne novine“ broj 108/12, 144/12, 81/13 i 112/13, dalje ZFPPN) jer je izvršnim rješenjem od 4. studenoga 2014., poslovni broj Klasa: UP-I/110/07/14-01/6385, Ur.broj: 04-06-14-6385-70, nagodbeno vijeće obustavilo postupak predstečajne nagodbe nad navedenim dužnikom te je u prilogu dostavljena potvrda predlagatelja  prema kojoj je dužnikov račun blokiran duže od 60 dana (list 4. spisa). 

Uvidom u javnoobjavljene podatke na web stranici Financijske agencije, sud je utvrdio da je dužnik 10. studenoga 2014. podnio žalbu (pismeno – Klasa: UP: I/110/07/14-01/6385, Ur. broj: 04-06-14-6385-71) protiv navedenog rješenja Financijske agencije, kao i da je Ministarstvo financija, Samostalni sektor za drugostupanjski upravni postupak rješenjem od 9. prosinca 2014. pod poslovnim brojem Klasa, UP/II-423-01/14-01/736, Ur.broj: 513-04/14-2 (javnoobjavljeno pismeno pod brojem Klasa: UP: I/110/07/14-01/6385, Ur. broj: 04-06-14-6385-74) odbilo spomenutu žalbu. Nadalje, iz javnoobjavljenih podataka na web stranici Financijske agencije proizlazi da je dužnik podnio tužbu Upravnom sudu u Rijeci protiv navedenog rješenja Ministarstva financija, Samostalnog sektora za drugostupanjski upravni postupak (javnoobjavljeno pismeno pod brojem Klasa: UP: I/110/07/14-01/6385, Ur. broj: 04-06-14-6385-76). Slijedom navedenog, ovaj sud je utvrdio da se vodio upravni spor pred upravnim sudom te je rješenjem od 11. listopada 2016. odredio prekid stečajnog postupka nad dužnikom ECO-PHARM d.o.o., Cetingrad, Maljevac 50, OIB: 76617487158,  do donošenja odluke Upravnog suda u Rijeci u povodu upravne tužbe ovdje dužnika ECO-PHARM d.o.o., Cetingrad, Maljevac 50, OIB: 76617487158 protiv tuženika Ministarstvo Financija, Samostalni sektor za drugostupanjski postupak, Zagreb, radi poništenja rješenja tuženika od 9. prosinca 2014. pod poslovnim brojem Klasa, UP/II-423-01/14-01/736, Ur.broj: 513-04/14-2.

Upravni sud u Rijeci dostavio je ovom sudu dopis od 25. rujna 2017. u kojem je naveo da je upravni spor tužitelja ECO-PHARM d.o.o., Cetingrad, protiv tuženika Ministarstva financija, Samostalnog sektora za drugostupanjski upravni postupak, radi predstečajne nagodbe pravomoćno okončan 25. siječnja 2017. Zbog navedenog postoje uvjeti za nastavak ovog postupka u skladu s čl. 215. st. 3. ZPP-a u vezi s čl. 6. Stečajnog zakona („Narodne novine“ broj 44/96, 29/99, 129/00, 123/03, 82/06, 116/10, 25/12 i 133/12, dalje: SZ), koji se primjenjuje na temelju odredbe čl. 441. Stečajnog zakona („Narodne novine“ broj 71/15). Slijedom navedenog, ovaj sud je riješio kao u točki I. izreke ovog rješenja.

Odredbom čl. 27. st. 3. ZFPPN-a propisano je da se prijedlozi, izjave i prigovori u postupku predstečajne nagodbe ne mogu davati, odnosno podnositi ako se propusti rok, odnosno izostane s ročišta na kojem ih je trebalo dati, odnosno podnijeti, ako ovim Zakonom nije drukčije određeno. 

Prema čl. 27. st. 4. ZFPPN-a ako je postupak predstečajne nagodbe obustavljen, a postoje razlozi za otvaranje stečajnog postupka, Financijska agencija odnosno nagodbeno vijeće će podnijeti prijedlog za pokretanje stečajnog postupka nad dužnikom u roku od 8 dana nakon izvršnosti rješenja o obustavi.

Imajući u vidu citirane zakonske odredbe vezano uz činjenicu izvršnosti rješenja o obustavi postupka i vremena podnošenja prijedloga za pokretanje stečajnog postupka, sud je dužan ocijeniti pravodobnost tog prijedloga (tako i u Pž-5145/17).

Uvidom u spis utvrđeno je da je rješenje Financijske agencije, Regionalnog centra Zagreb, Nagodbenog vijeća HR02, Klasa: UP-I/110/07/14-01/6385, Urbroj: 04-06-14-6385-70 od 4. studenoga 2014., a kojim rješenjem je obustavljen postupak predstečajne nagodbe nad dužnikom, steklo svojstvo izvršnosti 20. prosinca 2014. Nadalje, uvidom u spis utvrđeno je da je Financijska agencija podnijela prijedlog za pokretanje stečajnog postupka 31. kolovoza 2015.

	Sukladno navedenom, a imajući u vidu odredbu čl. 27. st. 4. ZFPPN-a Financijska agencija je podnijela prijedlog za otvaranje stečajnog postupka izvan roka od 8 dana od izvršnosti rješenja o obustavi postupka. Slijedom navedenog, sud je riješio kao u izreci.

U Zagrebu 13. listopada 2017.
	Sudac:
 Gordan Zubak,v.r. 

Uputa o pravnom lijeku:
Protiv rješenja  može se izjaviti žalba u roku od 8 dana. Žalba se podnosi ovom sudu za Visoki trgovački sud RH u 2 primjerka

Za točnost otpravka – ovlašteni službenik:
	Katica Franjić

